CELEX: 32019D1999
Language: lt
Date: 2019-11-28 00:00:00
Title: Komisijos Įgyvendinimo Sprendimas (ES) 2019/1999 2019 m. lapkričio 28 d. kuriuo dėl laikotarpio, kuriuo į Sąjungą leidžiama įvežti pesticidais ir patvariais organiniais teršalais užterštą dirvožemį, siekiant jį nukenksminti, iš dalies keičiamas Sprendimas 2005/51/EB (pranešta dokumentu Nr. C(2019) 8555)

2.12.2019   
               
               
                  LT
               
               
                  Europos Sąjungos oficialusis leidinys
               
               
                  L 310/37
               
            
         KOMISIJOS ĮGYVENDINIMO SPRENDIMAS (ES) 2019/1999
         2019 m. lapkričio 28 d.
         kuriuo dėl laikotarpio, kuriuo į Sąjungą leidžiama įvežti pesticidais ir patvariais organiniais teršalais užterštą dirvožemį, siekiant jį nukenksminti, iš dalies keičiamas Sprendimas 2005/51/EB
         (pranešta dokumentu Nr. C(2019) 8555)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalies pirmos įtraukos pirmą pastraipą,
         kadangi:
         
                     (1)
                  
                  
                     pagal Direktyvos 2000/29/EB 4 straipsnio 1 dalį kartu su tos direktyvos III priedo A dalies 14 punktu draudžiama į Sąjungą įvežti tam tikrų trečiųjų šalių kilmės dirvožemį;
                  
               
                     (2)
                  
                  
                     Komisijos sprendimu 2005/51/EB (2) valstybėms narėms leista laikinai taikyti nuo tų nuostatų nukrypti leidžiančią nuostatą, laikantis konkrečių sąlygų dėl pesticidais ir patvariais organiniais teršalais užteršto dirvožemio, kai jis importuojamas nukenksminti ir skirtas apdorojimui specialiose pavojingų atliekų deginimo krosnyse;
                  
               
                     (3)
                  
                  
                     pagal Sprendimo 2005/51/EB priedą valstybės narės, kurios naudojasi nukrypti leidžiančia nuostata, kasmet valstybėms narėms ir Komisijai pateikia išsamią informaciją apie kiekvieną dirvožemio įvežimą į jų teritoriją, kaip nurodyta to priedo 3 punkte;
                  
               
                     (4)
                  
                  
                     kai kurios valstybės narės paprašė pratęsti leidimą taikyti šią nukrypti leidžiančią nuostatą. Iš pranešimų, kuriuos valstybės narės pateikė pagal Sprendimą 2005/51/EB, paaiškėjo, kad, taikant šią nukrypti leidžiančią nuostatą, pakanka laikytis tame sprendime nustatytų konkrečių sąlygų, kad būtų užkirstas kelias kenksmingųjų organizmų įvežimui į Sąjungą. Todėl veikla, kuriai taikomas tas sprendimas, fitosanitarinės rizikos nekelia;
                  
               
                     (5)
                  
                  
                     todėl tikslinga pratęsti nukrypti leidžiančios nuostatos galiojimą dar penkeriems metams iki 2024 m. gruodžio 31 d.;
                  
               
                     (6)
                  
                  
                     todėl Sprendimas 2005/51/EB turėtų būti atitinkamai iš dalies pakeistas;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2005/51/EB pakeitimas
            Sprendimo 2005/51/EB 1 straipsnio antroje pastraipoje data „2019 m. gruodžio 31 d.“ pakeičiama į „2024 m. gruodžio 31 d.“
         
         
            2 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2019 m. lapkričio 28 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 169, 2000 7 10, p. 1.
         
            (2)  2005 m. sausio 21 d. Komisijos sprendimas 2005/51/EB, suteikiantis leidimą valstybėms narėms laikinai taikyti nuo kai kurių Tarybos direktyvos 2000/29/EB reikalavimų leidžiančią nukrypti nuostatą dėl pesticidais ir patvariais organiniais teršalais užteršto dirvožemio, kurį norima nukenksminti, importo (OL L 21, 2005 1 25, p. 21).